金像獎2024︱爾冬陞呻會場座位安排非常災難性
2024年04月12日 15:54
東網電視
更多新聞短片
第四十二屆香港金像獎今日(12日)舉行拜神儀式,大會公布由日本名導是枝裕和擔任「最佳電影」的頒獎嘉賓。
香港電影金像獎協會董事局主席爾冬陞大呻今年會場的座位,安排非常災難性,因要求入場的嘉賓人數遠超座位數目:「我依家手上仲欠80幾張飛,座位分配以提名人優先,因為頒獎禮嘅主角係提名人,原則上提名人只可以帶一位眷屬出席,啲人睇頒獎禮主要係睇明星,所以就算提名人配偶都未必坐到喺提名人隔籬,希望畀業界知道有呢個難處,大家配合吓,因為有啲人對座位安排唔係咁滿意,其實樓上嘅視綫都唔差。(你會點解決?)我會打畀啲相熟嘅朋友。」他指座位問題以往一直有發生,問到會否考慮在其他更大場地舉行?他說:「紅館搞過兩次,但成本太貴,試過喺唔同場地舉行,但都有人映過有唔同問題,暫時唯一最合適嘅地方係文化中心,加上紅地氈有維港呢個景,呢個係其他影展冇。」
另外,他指去年紅地氈有粉絲提前3日通宵霸位,今年經過協商,紅地氈會限制人數:「助手同私人攝影師都唔可以入紅地氈,因為我哋紅地氈唔係開放畀業界所有人,而紅地氈公眾位有200個,會場後台都有人數限制,因為要保持通道順暢,每位藝人嘅助手同梳化服唔可以有4個人,但當然會有酌情同微調。」
講到主席接班人問題,爾冬陞坦言已連續做了8年主席,也想交棒給下任:「我人生冇幾多個10年,以我呢個年紀,我都想留多啲時間畀自己。雖然呢個職位對我成長好大幫助,但唔係我咁享受嘅工作,我做剪片同監製就好享受。」他稱心目中有兩三位接班人:「不過傾到最後好難勉強,佢哋喺某啲場合見到我都起身走。」
藝人何啟華表示會在頒獎禮上介紹有份主演、並獲提名的最佳電影《毒舌大狀》:「呢方面我幾有經驗,我第一次係介紹《拆彈專家》,當時ERROR仲未出道,今次係我第4次席金像獎頒,不過今年特別開心,因為係以電影演員資態上台,得到金像獎嘅肯定,希望更上一層樓,當然想有朝一日獲提名,不過演技要花好長時間,並唔係一、兩部作品有人或者記得就等於成功,演員嘅修養係無止境。」又自言私心想《毒舌大狀》獲大滿貫。